༄༅། །འཕྲ་ཏིག་དང་པོ། ཤེས་རབ་སྙིང་པོའི་བཤད་
འབུམ་བཞུགས་སོ། །
ཞི་བྱེད་ལུགས།
ཨོཾ་སྭ་སྟི། རྒྱལ་བའི་ཡུམ་མཆོག་ཕྱོགས་བཅུའི་སངས་རྒྱས་དང་། །ཐུབ་དབང་སྲས་
བཅས་རིག་འཛིན་བརྒྱུད་པའི་ཚོགས། །སྟོན་པའི་རྒྱལ་ཚབ་དམ་པ་རིན་པོ་ཆེ། །ཕྱག་
འཚལ་ཕྱག་འཚལ་ཞབས་ལ་སྤྱི་བོས་འདུད། །རྒྱས་འབྲིང་རྣམ་གསུམ་མངོན་པར་རྟོགས་
པའི་གཞུང་། །མ་ནོར་བསྟན་པའི་སྙིང་པོ་བྲི་བར་བྱའོ། །
ཆོས་ཤེས་རབ་ཀྱི་ཕ་རོལ་ཏུ་ཕྱིན་པ་འདི་ལ་སྤྱི་དོན་རྣམ་པ་གཉིས་སུ་གནས་ཏེ། ཚིག་
བརྒྱུད་བཤད་བའི་བཀའ་བབས་ཀྱིས་གཏན་ལ་དབབ་པ་དང་། དོན་བརྒྱུད་བསྒྲུབ་པའི་
ཕྱག་བཞེས་ཀྱིས་ཉམས་སུ་བླང་པ་དང་གཉིས་ལས། འདི་ནི་ཚིག་གི་བརྒྱུད་པའོ། །
འདི་ལ་སྤྱི་དོན་རྣམ་པ་བཞི་སྟེ། བསྒྲུབ་བྱ་རང་གི་ངོ་བོ་ངོས་བཟུང་བར་བསྟན་པ་
དང་། གླེང་གཞིའི་བརྒྱུད་པའི་བཀའ་བབས་དང་བཅས་ཏེ་བཤད་པ་དང་། སྙིང་པོ་མདོའི་
དོན་དངོས་བསྟན་པ་དང་། ཕ་རོལ་ཏུ་ཕྱིན་པ་བཙལ་བའི་རིམ་པ་ཁ་བསྐངས་ཏེ་བསྟན་
པའོ། །བསྒྲུབ་བྱ་རང་གི་ངོ་བོ་ངོས་བཟུང་བ་ལ་བཞི། གང་གསུངས་པའི་ཆོས་ངོས་བཟུང་
བ་དང་། གང་གིས་གསུངས་པའི་སངས་རྒྱས་ངོས་བཟུང་བ་དང་། ཇི་ལྟར་གསུངས་པའི་
~204~

འཕྲ་ཏིག་དང་པོ། ཤེས་རབ་སྙིང་པོའི་བཤད་འབུམ།
ཚུལ་ངོས་བཟུང་བ་དང༌། གང་བཤད་པའི་གཞུང་གི་ངོ་བོ་ངོས་བཟུང་བ་དང་བཞིའོ། །གང་
གསུངས་པའི་ཆོས་ནི་གཉིས་ཏེ། བརྗོད་བྱ་དོན་གྱི་ཆོས་དང༌། རྗོད་བྱེད་ཚིག་གི་ཆོས་
གཉིས་ལས། འདི་ནི་བརྗོད་བྱའི་དོན་དེ་ཉིད་གཏན་ལ་འབེབས་པ་རྗོད་བྱེད་ཚིག་གི་ཆོས་
ཡིན་ནོ། །
འདི་ལ་ཡང་བཀའ་དང་། བཀའ་དེ་གཏན་དུ་འབེབས་པར་བྱེད་པའི་བསྟན་བཅོས་
གཉིས་ལས། འདི་ནི་བཀའོ། །དེ་ལ་གསུམ། ཞལ་ནས་གསུངས་པ་དང་། རྗེས་སུ་གནང་
བ་དང་། བྱིན་གྱིས་བརླབས་པའོ། །ཞལ་ནས་གསུངས་པའི་བཀའ་ལ་ཡང་གསུམ་སྟེ།
སྟོན་པས་མདོངས་གསོལ་ཏུ་གསུངས་བ་དང་། འཁོར་གྱིས་ཞུས་པ་དང༌། ཞར་ལ་འཕྲོས་
པ་སྟེ། བཀའ་འཁོར་ལོ་རིམ་པ་གསུམ་གྱི་བདག་ཉིད་དུ་གནས་པར་ངོས་བཟུང་བར་བྱའོ། །
གཉིས་པ་གང་གིས་གསུངས་བའི་སངས་རྒྱས་ངོས་བཟུང་བ་ནི། རང་བཞིན་ལྷུན་
གྲུབ་ཀྱི་སངས་རྒྱས་དང་། རྟོགས་པ་མངོན་གྱུར་གྱི་སངས་རྒྱས་གཉིས་ལས་འདི་ནི་རྟོགས་
པ་མངོན་གྱུར་གྱི་སངས་རྒྱས་ཀྱིས་གསུངས་སོ། །དེ་ལ་ཡང་ཆོས་ཀྱི་སྐུ་དང་། གཟུགས་ཀྱི་
སྐུ་གཉིས་ལས། གཟུགས་ཀྱི་སྐུས་གསུངས་ཤིང། དེ་ལ་ཡང་ལོངས་སྐུ་དང༌། སྤྲུལ་སྐུ་
གཉིས་ལས། སྤྲུལ་པའི་སྐུས་གསུངས། སྤྲུལ་པའི་སྐུ་ལ་ཡང་གསུམ་སྟེ། ལས་ཀྱི་སྤྲུལ་པའི་
སྐུ་དང་། སྐྱེ་བའི་སྤྲུལ་བའི་སྐུ་དང་། མཆོག་གི་སྤྲུལ་པའི་སྐུའོ། །དེ་ལ་ཆོས་འདི་ནི་མཆོག་
གི་སྤྲུལ་པའི་སྐུས་གསུངས་ཤིང༌། དེ་ཡང་གྲངས་ཀྱི་རྣམ་པ་འཕགས་པ་རྣམས་ཀྱིས་ཀྱང་
བརྗོད་པར་མ་ནུས་ལ། བསྐལ་བ་བཟང་པོ་འདི་ཉིད་ལ་ཡང་ཞིང་ཁམས་འདིར། སངས་
རྒྱས་སྟོང་རྩ་གཉིས་བྱོན་ཅིང་། དྲུག་སྔར་གཤེགས་པའི་བདུན་པ་སྟེ། ཐུབ་པ་མྱིའི་སེང་གེ་
ཤཱཀྱའི་རྒྱལ་པོ་དེས། གསུངས་པར་ངོས་བཟུང་པར་བྱའོ། །
གསུམ་པ་ཆོས་འདི་ཇི་ལྟར་གསུངས་པའི་ཚུལ་ངོས་བཟུང་བ་ལ་ཡང་གཉིས། རང་
~205~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
དོན་གཅོད་ཀྱི་རྩ་བར་རྟོགས་པ་མངོན་དུ་གྱུར་ནས་ཆོས་ཀྱི་སྐུར་སངས་རྒྱས་པ་དང་།
གཞན་དོན་བསྐྱེད་ཀྱི་རྩ་བར་གཟུགས་ཀྱི་སྐུར་བཞེངས་ནས་ཆོས་ཀྱི་འཁོར་ལོ་བསྐོར་བའོ། །
དེ་ལ་ཐུགས་དང་པོ་བྱང་ཆུབ་མཆོག་ཏུ་སེམས་བསྐྱེད་དེ། སངས་རྒྱས་ཤཱཀྱ་ཐུབ་པ་ཆེན་པོ་
དང་། དཀོན་མཆོག་ཡོན་ཏན་དང་། མར་མེ་མཛད་གསུམ་ལ། སྨོན་འཇུག་དོན་དམ་དང་
བཅས་པ་ཞུས་ཤིང་། མ་འབྲེལ་ཁས་ལེན་དུ་མ་སོང་པར། ཡང་དག་དོན་གྱི་སེམས་སྐྱེས་
ནས། བསྐལ་བ་གྲངས་མྱེད་གསུམ་དུ་ཚོགས་བསགས་པས། བར་དུ་ལམ་དཀའ་ཐུབ་ཀྱི་
གྲངས་གསུམ་ལས་བརྒལ། ཐ་མར་འཛམ་བུའི་གླིང་དུ་མཛད་པ་བཅུ་གཉིས་མཐར་ཕྱུང༌།
དེ་ཡང་ཕྱོགས་བཅུའི་སངས་རྒྱས་རྣམས་ཀྱིས་བསྐུལ་བའི་སྒྲ་ལ་བརྟེན་ནས། ལྷའི་གནས་
ནས་འཛམ་གླིང་མྱིའི་ཡུལ་དུ་བྱོན་ཅིང། ལྷུམས་སུ་ཞུགས་པ་དང་། བལྟམས་པ་དང་། རྒྱལ་
བུ་རོལ་རྩེད་མཛད་པ་དང་། བཙུན་མོ་ཁབ་དུ་བཞེས་པ་དང་། སྲས་བལྟམས་པ་དང་། རབ་
ཏུ་བྱུང་བ་དང་། དཀའ་ཐུབ་མཛད་པ་དང་། བདུད་བཏུལ་བ་དང་། ཆོ་འཕྲུལ་མངོན་པར་
སྤྲུལ་ཅིང་སངས་རྒྱས་པ་དང༌། ཆོས་གསུངས་པ་དང་། ཡོངས་སུ་མྱ་ངན་ལས་འདས་པ་དང་།
སྐུ་གདུང་བསྒོས་པ་ལ་སོགས་པ་མཐར་ཕྱུང་ནས། བསྟན་པ་རིན་པོ་ཆེ་བཙུགས་པར་ངོས་.
བཟུང་བར་བྱའོ། །
བཞི་པ་བཤད་པའི་གཞུང་རང་གི་ངོ་བོ་ངོས་བཟུང་པ་ནི། བཀའ་འཁོར་ལོ་རྣམ་པ་
གསུམ་ལས་བར་པ་མཚན་ཉིད་མྱེད་པ་ཤེས་རབ་ཀྱི་ཕ་རོལ་ཏུ་ཕྱིནད་པའི་ཆོས། དེ་ལ་ཡང་།
མངོན་པར་རྟོགས་པའི་གཞུང་དང་། །སྙིང་པོའི་དོན་གཉིས་ལས། འདི་ནི་སྙིང་པོའི་དོན་ནོ། །
དེ་ཡང་ཕྱོགས་ཙམ་བསྡུས་པ་སྙིང་པོའི་དོན་དང་། སྙིང་པོ་མདོའི་དོན་དངོས་གཉིས་ལས།
འདི་ནི་སྙིང་པོ་མདོའི་དོན་དངོས་བཤད་པར་ངོས་བཟུང་བར་བྱའོ། །
སྤྱི་དོན་གཉིས་པ་གླེང་གཞིའི་བརྒྱུད་པའི་བབས་དང་སྦྱར་ཏེ་བཤད་པ་ལ། གླེང་
~206~

འཕྲ་ཏིག་དང་པོ། ཤེས་རབ་སྙིང་པོའི་བཤད་འབུམ།
གཞིའི་ནི་འོག་ནས་འབྱུང་ངོ་། །བརྒྱུད་པ་ནི་ཤཱཀ་ཐུབ་ཆེན་པོ་དང་། དཀོན་མཆོག་ཡོན་
ཏན། མར་མེ་མཛད། ཤཱཀྱ་ཐུབ་པ་སྟེ། བཀའ་བདེ་བར་གཤེགས་པའི་བརྒྱུད་པའོ། །དེ་
ཡང་སངས་རྒྱས་ཀྱི་བསྟན་པ་དེ་སྤྱན་རས་གཟིགས་ཀྱིས་རྟོགས། ཤཱ་རིའི་བུས་དྲིས། ཀུན་
དགའ་བོས་བསྡུས། བྱམས་པ་ལ་གཏད་དེ། ལུང་གྲུབ་པ་ཐོབ་པའི་བརྒྱུད་པ་མ་ཆད་པར་
གནས་པའོ། །བཀའ་བབས་ནི་དྲུག་དུ་གནས་ཏེ། རིག་པའི་འབྱུང་གནས་ཤར་ཕྱོགས་བྷ་
ག་ལ་ནས་བརྒྱུད་པ་དང༌། ངོ་མཚར་གྱི་འབྱུང་གནས་ལྷོ་བ་ཤ་ཀོ་ཏ་ཙན་དན་གྱི་ནགས་ཚལ་
ནས་བརྒྱུད་པ་དང་། བྱིན་བརླབས་ཀྱི་འབྱུང་གནས་ནུབ་ཕྱོགས་ཨུ་རྒྱན་ནས་བརྒྱུད་པ་དང་།
རིན་པོ་ཆེའི་འབྱུང་གནས་བྱང་ཕྱོགས་གསེར་གླིང་ནས་བརྒྱུད་པ་དང༌། བསོད་ནམས་ཀྱི་
འབྱུང་གནས་སྟེང་ལྷའི་ཡུལ་ནས་བརྒྱུད་པ་དང་། ལོངས་སྤྱོད་ཀྱི་འབྱུང་གནས་འོག་ཀླུའི་
ཡུལ་ནས་བརྒྱུད་པ་དྲུག་ལས། འདི་ནི་སྟེང་དགའ་ལྡན་ལྷའི་གནས་ནས་བརྒྱུད་དེ། བྱམས་
པ། ཐོགས་མྱེད། དབྱིག་གཉེན། ཨ་རྱ་དེ་བ། དམ་པ་རིན་པོ་ཆེ། བླ་མ་དིང་རི་བ་ལ་སོགས་
པའོ། །
གསུམ་པ་སྙིང་པོའི་དོན་མདོའི་དོན་དངོས་བསྟན་པ་ལ་གཉིས་ཏེ། མཚན་བསྟན་པ་
དང་། མཚན་དང་ལྡན་པའི་གཞུང་མཚན་ཅན་ནོ། །མཚན་ལ་གཉིས། བསྒྱུར་པ་དང་།
བཤད་པའོ། །བསྒྱུར་བའི་གོ་སླ། བཤད་པ་ནི། བཅོམ་ལྡན་འདས་མ་ཤེས་རབ་ཀྱི་ཕ་རོལ་
ཏུ་ཕྱིན་པའི་སྙིང་པོའོ་ཞེས་པ། བདུད་བཞི་བཅོམ་པ་དང་། དབང་ཕྱུག་དྲུག་དང་ལྡན་པ་
དང་། སྤངས་པ་དང་རྟོགས་པའི་མཐར་ཐུག་པས། འཇིག་རྟེན་ལས་འདས་པའོ། །མ་ནི་
དུས་གསུམ་གྱི་སངས་རྒྱས་ཐམས་ཅད་བསྐྱེད་པའི་མ་ཡིན་ལ་ཤེས་པ་ནི་གོ་བློའམ་རྟོགས་
པ་ཡིན། རབ་ནི་བཟང་རྟོག་གོ། །ཕ་རོལ་ཏུ་ཕྱིན་པ་ནི། བློའམ་རྟོག་པའི་ཕ་རོལ་ཏུ་ཕྱིན་པ་
སྟེ། དོན་དམ་བློ་བྲལ་ལོ། །དེ་ཡང་གཞི་ལ་མཐའ་བཞིའི་རྟོག་པ་བྲལ། ལམ་དུ་དམྱིགས་
~207~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
མྱེད་ཡུལ་ལ་སྦྱོར། འབྲས་བུ་རྟེན་རྟོག་བྲལ་བས། ཐེག་པའམ་ཆོས་ཀྱི་སྙིང་པོའོ། །ལོ་ཙཱ་བའི་
ཕྱག་ནི་གོ་སླའོ། །ཕྱག་འཚལ་ལོ་ནི་རྟེན་འབྲེལ་གསུམ་དག་པའི་སྒོ་ནས་རྟོགས་པས་ཕྱག་
འཚལ་བའོ། །
གཉིས་པ་མཚན་དེ་དང་ལྡན་པའི་གཞུང་ལ་ལྔ་སྟེ། གླེང་གཞི་བསྟན་པ་དང་། དྲི་བ་
དགོད་པ་དང་། ལན་བསྟན་པ་དང་། མཐུན་འགྱུར་གྱི་ཚིག་བསྟན་པ་དང༌། རྗེས་སུ་ཡིད་
རང་བར་བསྟན་པའོ། །དང་པོ་ལ་གཉིས་ཏེ། ཕུན་སུམ་ཚོགས་པ་ལྔས་ཐུན་མོང་གི་གླེང་
གཞི་བསྟན་པ་དང་། ཏིང་ངེ་འཛིན་ལ་སྙོམས་པར་ཞུགས་ཏེ་ཐུན་མོང་མ་ཡིན་པའི་གླེང་
གཞི་བསྟན་པའོ། །དང་པོ་ལ་ལྔ་སྟེ། དུས་ནི་འདི་སྐད་བདག་གིས་ཐོས་པའི་དུས་གཅིག་ན་
ཞེས་པ་སྟེ། གླེང་བསླང་ཡང་ཤུགས་ཀྱིས་མཚོན་ཏེ། སྙིང་པོའི་བརྡའ་ཡིས་རྟོགས་ཤིང་ཚིག་
དུ་ཐོས་པའོ། །གང་གིས་ཐོས་ན་སྡུད་པ་པོ་བདག་གིས་ཏེ། འཁོར་ཕལ་པོ་ཆེ་དང་བཅས་
པའོ། །དུས་གཅིག་ན་ཐོས་ཏེ་དཀོན་པའོ། །དེ་གང་ལས་ཐོས་ན་སྟོན་པ་སྟེ། བཅོམ་ལྡན་
འདས་ཞེས་པ་ནི་ཤཱཀྱ་ཐུབ་པའོ། །གང་དུ་ཐོས་ན་རྒྱལ་པོའི་ཁབ་ཅེས་པས། ཁྱིམ་པའི་
ཕྱོགས་འདུལ་བའི་དབང་དུ་བྱས་པའོ། །བྱ་རྒོད་ཕུང་པོའི་རི་ནི་རབ་ཏུ་བྱུང་བ་འདུལ་བའི་
གནས་སོ། །དེ་ཡང་ཕྱི་གོ་ཆ་འཐུག་པོའི་ཚུལ་ཁྲིམས་དང༌། ནང་འཁྲུལ་བ་གཅོད་པའི་ཤེས་
རབ་དང་ལྡན་པའོ། །འཁོར་གང་དང་ལྷན་ཅིག་ཏུ་ཐོས་ན་དགེ་སློང་གི་དགེ་འདུན་ཆེན་པོ་
དང་ཞེས་པས། གསོལ་བ་དང་བཞིའི་ལས་ཀྱིས་བསྙེན་རྫོགས་ཡིན་ལ། ཆེན་པོ་ནི་གྲངས་
ཀྱིས་ཆེ་བ་ལྔ་སྟོང་། ཡོན་ཏན་གྱི་ཆེ་བ་ཐམས་ཅད་ཀྱང་དགྲ་བཅོམ་པ་ཟག་པ་ཟད་པ། ཁུར་
བོར་བ། བྱ་བ་བྱས་པ། བདེན་པ་མཐོང་བ་ཤ་སྟག་གོ། །དེ་ནི་ཐུན་མོང་གི་འཁོར་རོ། །ཐུན་
མོང་མ་ཡིན་པའི་འཁོར་ནི། བྱང་ཆུབ་སེམས་དཔའི་དགེ་འདུན་ཆེན་པོ་དང་ཞེས་པ།
སྤངས་པ་དང་རྟོགས་པར་ལྡན་ཞིང་། བྱང་ཆུབ་དང་སེམས་ཅན་ལ་སེམས་དཔའ་སྟེ་དེ་ལ་
~208~

འཕྲ་ཏིག་དང་པོ། ཤེས་རབ་སྙིང་པོའི་བཤད་འབུམ།
ཡོན་ཏུན་གྱི་ཆེ་བ་ནི། ས་དང་པོ་ནས་དྲུག་པའི་བར་དུ་ལྷག་པའི་སེམས་རྣམ་པར་དག་པ།
བདུན་པ་རྩོལ་བ་མྱེད་པ། བརྒྱད་པ་མཚན་མྱེད་ལྷུན་གྱིས་གྲུབ་པ། དགུ་པ་སྤྱོད་པའི་
ལེགས་པ། བཅུ་པ་སྐྱེ་བ་གཅིག་གིས་ཐོགས་པའོ། །གྲངས་ཀྱི་ཆེ་བ་ནི་བྱེ་བ་ཁྲག་ཁྲིག་གོ། །
གཉིས་པ་ཐུན་མོང་མ་ཡིན་པའི་གླེང་གཞི་ལ་གཉིས་ཏེ། གདན་བཤམ་པ་དང་། ཆོ་
འཕྲུལ་བཀྱེ་བའོ། །དང་པོ་ནི་ཐུབ་པ་ཉིད་སེང་གེའི་ཁྲི། སྤྱོད་ལམ་བཞི་ཤོང་བཤམས་ནས།
ཤིན་ཏུ་སྦྱངས་པ་གསུམ་གྱིས་བཞུགས་ཏེ། ཞབས་དཀྱིལ་དཀྲུང༌། སྐུ་དྲང་པོར་བསྲང་།
དགོངས་པ་མངོན་དུ་བྱས་ན་བཞུགས་སོ། །
གཉིས་པ་ཆོ་འཕྲུལ་བཀྱེ་བ་ལ་གསུམ་སྟེ། ཏིང་ངི་འཛིན་གྱི་ཆོ་འཕྲུལ་དང༌། རྫུ་
འཕྲུལ་གྱི་ཆོ་འཕྲུལ་དང་། ཆོས་སྣང་བའི་ཆོ་འཕྲུལ་ལོ། །ཏིང་ངེ་འཛིན་གྱི་ཆོ་འཕྲུལ་ལ་
གཉིས་ཏེ། ཏིང་ངེ་འཛིན་གྱི་རྒྱལ་པོ་དང་། སེང་གེ་རྣམ་པར་རོལ་བའོ། །ཏིང་ངེ་འཛིན་གྱི་
རྒྱལ་པོ་ལ་བཞི་སྟེ། དང་པོ་ཡན་ལག་དང་ཉིང་ལག་ནས་འོད་ཟེར་བཀྱེ་བས། འགྲོ་དྲུག་
བྱང་ཆུབ་ཀྱི་ལམ་དུ་བསྒྱུར་ཐར་པ་དང་ཐམས་ཅད་མཁྱེན་པའི་ས་བོན་བཏབ་བོ། །གཉིས་
པ་ནི་བ་སྤུའི་བུ་ག་ནས་འོད་ཟེར་བཀྱེ་སྟེ། གང་ལ་རེག་པ་ཐམས་ཅད་བྱང་ཆུབ་ཀྱི་རྒྱུར་
བསྒྱུར་བའོ། །
གསུམ་པ་ནི་རང་བཞིན་གྱི་འོད་ཟེར་བཀྱེ་སྟེ། གང་ལ་ཕོག་པ་ཐམས་ཅད་མོས་པ་
དང་འདུན་པ་བསྐྱེད་དོ། །བཞི་པ་ལྗགས་ཀྱི་དབང་པོ་ལ་འོད་ཟེར་བཀྱེ་བས། བདེ་བར་
གཤེགས་པ་པད་མའི་སྟེང་ནས་ཆོས་སྟོན་པ་མཐོང་ངོ༌། །སེང་གེ་རྣམ་པར་རོལ་པའི་ཏིང་ངེ་
འཛིན་ལ་གཉིས་ཏེ། དང་པོ་འཇིག་རྟེན་བྱི་དོར་བྱ་བ་ནི། ཐུབ་པ་སེང་གེའི་ཁྲི་སྟེང་ནས་
སྤྱོད་ལམ་བཞིའི་རྣམ་གྲངས་བསྒྱུར་བས། འཇིག་རྟེན་གྱི་ཁམས་སུ་ལྟས་ཆེན་པོ་བཅྭ་
བརྒྱད་གཡོས། སྣོད་ཀྱི་འཇིག་རྟེན་གཞལ་ཡས་ཁང་དུ་བྱིན་གྱིས་བརླབས་སོ། །གདུལ་བྱ་
~209~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
གཞན་ཡང་ཟིལ་གྱིས་མནན་ཏེ། བཅོམ་ལྡན་འདས་ཀྱི་སྐུ་མདོག་དང་། གཟིའ་བརྗིད་དང་།
དཔལ་གྱིས་མཛེས་ཤིང་ལྷམ་མེར་བཞུགས་པས། འོད་ཀྱིས་ཚངས་པ་ཟིལ་གྱིས་མནན།
མདོག་གིས་བརྒྱ་བྱིན་ཟིལ་གྱིས་མནན། གཟིའ་བརྗིད་ཀྱིས་མུ་སྟེགས་ཟིལ་གྱིས་མནན་
པའོ། །བཅུད་ཀྱི་སེམས་ཅན་ལ་ཕན་བཏགས་པ་ནི། སྐད་ཅིག་ཡུད་ཙམ་དེ་ཉིད་ལ། ངན་
སོང་གི་སྡུག་བསྔལ་ཐམས་ཅད་རྒྱུན་ཆད། ལོང་པས་གཟུགས་མཐོང་། འོན་པས་སྒྲ་ཐོས་
སྨྱོན་པས་དྲན་པ་རྙེད། མཐོ་རིས་དང་བདེ་བ་ལ་བཀོད་དོ། །
གཉིས་པ་བྱིན་གྱིས་བསླབས་པའི་ཆོ་འཕྲུལ་ནི། ལྷ་དང་མྱིའི་མཆོད་པ་ཐམས་ཅད་
ཐུབ་པའི་སྟེང་ན་མཆོད་སྡོང་གི་ཁང་པ་བརྩེགས་པར་གྱུར། གདུགས་དང༌། རྒྱལ་མཚན་
དང་། བ་དན་ལ་སོགས་པའི་བླ་རེས་བྲེས་པར་མཐོང་བས་འཁོར་རྣམས་དགའོ། །
གསུམ་པ་ཆོས་སྣང་བའི་ཆོ་འཕྲུལ་བསྟན་པ་ནི་གཉིས་ཏེ། འཁོར་བསྡུ་བ། དམ་ཆོས་
སྣང་བ་དངོས་སོ། །དང་པོ་ལ་གསུམ་སྟེ། ལྷའི་རིགས་བསྡུ་བ་དང་སངས་རྒྱས་ཀྱི་ཞིང་
ཁམས་གཞན་ནས་བསྡུ་བ་དང་། མྱིའི་རིགས་ནས་རིགས་སུ་བསྡུ་བའོ། །དང་པོ་ནི་བཅོམ་
ལྡན་འདས་ཀྱིས་སྐུའི་རང་བཞིན་ཇི་ལྟ་བར་བསྟན་པས། རྒྱལ་ཆེན་རིགས་བཞི་ནས་
གནས་གཙང་མའི་བར་དུ། མཆོད་རྫས་སྣ་ཚོགས་ཐོགས་ནས་ལྷགས་སོ། །སངས་རྒྱས་ཀྱི་
ཞིང་གཞན་ནས་བསྡུ་བ་ནི། ཤར་ཕྱོགས་ཀྱི་ཞིང་རིན་ཆེན་ཡོད་པ་ན། སངས་རྒྱས་རིན་ཆེན་
འབྱུང་གནས་བཞུགས་པས། དེ་ལ་དེའི་